प्रभु ने बुधवार को कहा, 'यह फैसला किया गया है कि एक दूसरे की चिंता दूर करने के लिए आधिकारिक स्तर पर बातचीत जारी रखी जाएगी।' वाणिज्य मंत्रालय के एक वरिष्ठ अधिकारी ने कहा कि अधिकारियों का एक समग्र दल, जिसमें कृषि जैसे अन्य मंत्रालयों के अधिकारी भी शामिल होंगे, अगले कुछ दिन में अमेरिका जाएगा। ट्रंप प्रशासन के अमेरिका में सत्ता संभालने के बाद से भारत के साथ कारोबारी संबंध खराब चल रहे हैं। अमेरिका भारत का दूसरा बड़ा कारोबारी साझेदार है। अमेरिका को होने वाला निर्यात बढ़कर 47.87 अरब डॉलर हो गया है, जो एक साल पबले 42.21 अरब डॉलर था। अमेरिका की चिढ़ की एक वजह यह भी है कि कारोबारी घाटा बढ़ रहा है।